open-index/open-wikipedia-markdown huggingface dataset:
Τρομοκρατική επίθεση στην Νέα Ορλεάνη

Ξημερώματα της 1ης Ιανουαρίου 2025 πραγματοποιήθηκε **τρομοκρατική επίθεση στην γαλλική συνοικία της [[Νέα Ορλεάνη|Νέας Ορλεάνης]]** με 15 νεκρούς και περισσότερους από 35 τραυματίες.

Ένας 42χρονος Αμερικανός, ο Σαμσούντ -μπιν Τζαμπάρ, ο οποίος είχε υπηρετήσει στον αμερικανικό στρατό για περισσότερα από 10 χρόνια ως ειδικός στη Διοίκηση Ανθρωπίνων Πόρων και στην πληροφορική, οδήγησε ένα ημιφορτηγό πάνω στο πλήθος που γιόρταζε τον ερχομό του νέου έτους στην Bourbon Street. Στη συνέχεια άνοιξε πυρ κατά των αστυνομικών που κατάφεραν τελικά τον εξουδετέρωσαν. Στο όχημα βρέθηκε μια σημαία του ISIS.

## Παραπομπές

Κατηγορία:Τρομοκρατικά γεγονότα
Τρικίνη

Η **Ν-τρι-(υδροξυμεθυλ)-μεθυλο-γλυκίνη** , ή αλλιώς γνωστή ως **τρικίνη**, είναι οργανική ένωση που χρησιμοποιείται ευρέως σε ρυθμιστικά διαλύματα και προέρχεται από το *tris*-(υδροξυμεθυλ)-αμινομεθάνιο και τη γλυκίνη, από τα οποία συντίθεται. 

Είναι λευκή κρυσταλλική στερεά ένωση που διαλύεται μετρίως στο νερό. Χαρακτηρίζεται ως αμφιτεριόν αμινοξύ που έχει τιμή pKa1 2,3 στους 25°C, ενώ η pKa2 του στους 20°C είναι 8,15. Το σύνηθες εύρος της οξύτητάς της (pH) είναι 7,4-8,8. Μαζί με την μπικίνη, είναι ένα από τα βασικά ρυθμιστικά διαλύματα του Good. 

## Εφαρμογές
Η Ν-τρι-(υδροξυμεθυλ)-μεθυλο-γλυκίνη είναι ρυθμιστικό διάλυμα ηλεκτροφόρησης και επίσης είναι χρήσιμη για την επαναιώρηση των σφαιριδίων κυττάρων. Έχει υψηλότερο αρνητικό φορτίο (δηλ. πιο αρνητικό) από τη γλυκίνη, επιτρέποντάς της να μεταναστεύει πιο γρήγορα. Επιπλέον, η υψηλή ιονική της δύναμη προκαλεί περισσότερη ιοντική κίνηση και λιγότερη μετακίνηση πρωτεϊνών. Αυτό βοηθά στην ανάλυση και διαχωρισμό μικρών πρωτεϊνών σε χαμηλότερες συγκεντρώσεις ακρυλαμιδίου.

Η τρικίνη έχει τεκμηριωθεί στο διαχωρισμό των πρωτεϊνών στην περιοχή 1 έως 100 kDa με ηλεκτροφόρηση. Το ρυθμιστικό τρικίνης σε 25 mmol / L βρέθηκε να είναι το πιο αποτελεσματικό μεταξύ δέκα διαφορετικών ρυθμιστικών που δοκιμάστηκαν σε δοκιμές ATP. 

Πρόσθετες χρήσεις αυτού περιλαμβάνουν, μεταξύ άλλων, (α) την αποφυγή καθίζησης αλάτων κατά την αποστείρωση σε αυτόκλειστο των καλλιεργειών *Emiliania huxleyi*, (β) παρουσία ως ενεργό συστατικό του ρυθμιστικού διαλύματος Α για ομογενοποίηση δειγμάτων όπως *Caenorhabditis elegans, Drosophila*, (γ) ως συστατικό ρυθμιστικού προσδιορισμού για τη μέτρηση της μελατονίνης του ορού με ραδιοανοσοδοκιμασία, και (δ) ως ρυθμιστικό συστατικό για διαχωρισμό πεπτιδίων χαμηλού μοριακού βάρους.

## Δείτε επίσης
* Επαμφοτερίζουσα χημική ένωση
* Γλυκίνη
* Ν,Ν-Δισ(2-υδροξυαιθυλ)-γλυκίνη

## Παραπομπές


Κατηγορία:Αμινοξέα
Κατηγορία:Χημικές ενώσεις
Σιδηροδρομικός Σταθμός Γαρεφείου

Ο **Σιδηροδρομικός Σταθμός Γαρεφείου** αποτελεί σιδηροδρομικό σταθμό ρύθμισης της κίνησης επί της σιδηροδρομικής γραμμής Θεσσαλονίκης - Φλώρινας. Ο σταθμός κατασκευάστηκε μαζί με τον σιδηροδρομικό άξονα, όπου αποτελείται από αυτοτελές κτήριο και φυλάκιο και τοποθετείται σε απόκρημνη περιοχή ανατολικά της Έδεσσας και βόρεια της Σκύδρας.

Η υποδομή του σταθμού εγκαινιάστηκε το 1894 και αργότερα διαδραμάτισε σημαντικό ρόλο στην μεταφορά επιβατών και εμπορευμάτων μέσω του τμήματος Έδεσσα - Σκύδρα, καθώς ρύθμιζε την κίνηση των αμαξοστοιχιών σε μια διαδρομή με έντονες κλίσεις και γεωγραφικό ανάγλυφο.

## Ιστορικό

### 19ος - 20ος Αιώνας
Ο σταθμός του Γαρεφείου κατασκευάστηκε το 1894 ως υποστηρικτική σιδηροδρομική υποδομή της σιδηροδρομικής γραμμής Θεσσαλονίκης - Φλώρινας από την Οθωμανική Αυτοκρατορία, με κύριο σκοπό την διασύνδεση των περιοχών της ευρύτερης περιφέρειας της Μακεδονίας. Ο σταθμός απαρτίζεται από δυο αποβάθρες και ένα αυτοτελές κτίσμα με βοηθητικούς χώρους, καθώς και σύστημα εναλλαγής των σιδηροτροχιών ώστε να εξυπηρετούνται οι διερχόμενες αμαξοστοιχίες. Η υποδομή δεν αποτέλεσε ποτέ σταθμό επιβατικής εξυπηρέτησης της γραμμής.

### 21ος Αιώνας
Στα πλαίσια της κατασκευαστικής αναβάθμισης της γραμμής την περίοδο 2003-2006, ο σταθμός καταργήθηκε λόγω της αναβάθμισης των συστημάτων απομακρυσμένης διαχείρισης και έως σήμερα παραμένει σε αναστολή λειτουργίας.

## Δομή Συγκροτήματος Σταθμού
Το κτηριακό συγκρότημα του *Σιδηροδρομικού Σταθμού Γαρεφείου* αποτελούνταν από το κεντρικό κτήριο το οποίο λειτουργούσε ως εγκατάσταση ρύθμισης της κίνησης των συρμών και ιδιαίτερα για την υπέρβαση εμπορικών συρμών από επιβατικούς μέσω της παρακαμπτήριας γραμμής του σταθμού. Παράλληλα, ο σταθμός διατηρούσε φυλάκιο στην βόρεια έξοδο και γραμμή απόθεσης βαγονιών με απόληξη προς τα δυτικά. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:

χωρίς-πλαίσιο|946x946εσ

## Υπηρεσίες
Ο Σιδηροδρομικός Σταθμός Γαρεφείου αποτελούσε υποστηρικτική υποδομή ρύθμισης της κίνησης των αμαξοστοιχιών και δεν εξυπηρετήθηκε ποτέ από επιβατικά δρομολόγια.

## Παραπομπές

Γαρέφι
Κατηγορία:Σιδηροδρομικοί σταθμοί στην Πέλλα
Συντριβάνι του Μεγάλου Θεάτρου (Λοτζ)

Το **Συντριβάνι του Μεγάλου Θεάτρου** είναι συντριβάνι που βρίσκεται μπροστά από το Μεγάλο Θέατρο του Λοτζ, στην Πλατεία Στρατηγού Γιαν Χένρικ Ντομπρόφσκι.

Το συντριβάνι έχει το σχήμα δύο θαλάσσιων κυμάτων. Δημιουργούν μια λεκάνη μήκους 35 μέτρων και πλάτους 7 μέτρων. Το νερό φωτίζεται και επιπλέον συγχρονίζεται με μουσική από κομμάτια κλασικής μουσικής. Το νερό ψεκάζεται από 272 ακροφύσια που ελέγχονται από υπολογιστή. Το Μεγάλο Θέατρο βοήθησε στην επιλογή των μουσικών κομματιών.

Το συντριβάνι δημιουργήθηκε ως μέρος του έργου «Συντριβάνια για το Λοτζ» (*Fontanny dla Łodzi*), που ανακοινώθηκε το 2004 από το Τμήμα Ύδρευσης και Αποχέτευσης του Λοτζ. Ο σχεδιαστής του σιντριβανιού και της νέας εμφάνισης της πλατείας που προσαρμόστηκε σε αυτό είναι ο Ράφαου Σράιμπερ, αρχιτέκτονας από το Λοτζ. Το έργο του επιλέχθηκε τον Μάρτιο του 2008 στο πλαίσιο διαγωνισμού που διοργάνωσε το Τμήμα Ύδρευσης και Αποχέτευσης. Η επένδυση πραγματοποιήθηκε από την Αρχή Οδοποιίας και Μεταφορών του Λοτζ, σε συνεργασία με το Τμήμα Ύδρευσης και Αποχέτευσης του Λοτζ. Επενδυτής του έργου ήταν η πόλη του Λοτζ. Η κατασκευή κόστισε στην πόλη 5 εκατομμύρια ζλότι και η ανακαίνιση της Πλατείας Ντομπρόφσκι 15,6 εκατομμύρια ζλότι.

## Τραγούδια που κομμάτια τους «παίζει» η βρύση
*Συντάχθηκε με βάση το αρχειακό υλικό.*

* *[[Κάρμεν]]*, ουβερτούρα – Ζoρζ Μπιζέ
* *[[Πολωνέζες, Op. 40 (Σοπέν)|Πολωνέζες, Op. 40]]* – Φρεντερίκ Σοπέν
* *[[Η λίμνη των κύκνων]]* – Πιοτρ Ιλίτς Τσαϊκόφσκι
* *Peer Gynt* – Έντβαρντ Γκριγκ
* *Οξυγόνο* – Ζαν-Μισέλ Ζαρ
* *Η Γη της Επαγγελίας* – Βόιτσεχ Κίλαρ
* *Φιλιέρα* – Στανίσουαφ Μονιούσκο
* *Στοιχειωμένη Έπαυλη* – Στανίσουαφ Μονιούσκο
* *1492: Χριστόφορος Κολόμβος* - Βαγγέλης Παπαθανασίου
* *[[Ναμπούκο]]* – Τζουζέπε Βέρντι
* *[[Τραβιάτα]]* – Τζουζέπε Βέρντι
* *[[Βαλκυρία]]* – Ρίχαρντ Βάγκνερ

## Παραπομπές


## Εξωτερικοί σύνδεσμοι

* 
* 

Μεγαλου Θεατρου συντριβανι
Κατηγορία:Σρουντμιέστσιε (Λοτζ)
Προτομή του Γιούζεφ Μπεμ (Βαρσοβία)

Η **Προτομή του Γιούζεφ Μπεμ** () είναι μνημείο του Στρατηγού Γιούζεφ Μπεμ στο Πάρκο Γουαζιένκι της Βαρσοβίας, στην Πολωνία.

## Περιγραφή
Το μνημείο βρίσκεται στην ανατολική άκρη του Πάρκου Γουαζιένκι, στο μονοπάτι που συνδέει το Αμφιθέατρο με το Μουσείο Κυνηγιού και Ιππασίας. Αποτελείται από ένα βάθρο από τούβλα τριών σκαλοπατιών και μια μπρούντζινη προτομή του Γιούζεφ Μπεμ τοποθετημένη σε αυτό. Στην πλίνθο υπάρχει η επιγραφή *BEM*. Την προτομή φροντίζει το Βασιλικό Μουσείο Γουαζιένκι.

Το μνημείο ανεγέρθηκε με πρωτοβουλία της 1ης Μεραρχία Πυροβολικού Ιππικού που πήρε το όνομα του Στρατηγού Γιούζεφ Μπεμ. Αποκαλύφθηκε το 1924. Βρίσκεται στη σημερινή του θέση από το 2004. Γλύπτης του ήταν ο Μπόχνταν Σφιετσίτσκι, ο οποίος βασίστηκε σε χαρακτικές του 19ου αιώνα - ο στρατηγός εμφανίζεται με ομοιόμορφο παλτό με επωμίδες. Στο στήθος του Μπεμ είναι καρφωμένα δύο τάγματα: ο Σταυρός του Ιππότη της Λεγεώνας της Τιμής, τον οποίο έλαβε για τη συμμετοχή του στην ηρωική υπεράσπιση του Γκντανσκ το 1813 και ο Χρυσός Σταυρός του Τάγματος Στρατιωτικής Αξίας της Πολωνίας, με τον οποίο βραβεύτηκε ο στρατηγός στο 1831.

Ο Στρατηγός Μπεμ ήταν ένας από τους διοικητές της Νοεμβριανής Εξέγερσης, που ξεκίνησε στο Πάρκο Γουαζιένκι. Τον Σεπτέμβριο του 1831 ηγήθηκε των μονάδων πυροβολικού που υπερασπίζονταν την πρωτεύουσα από τη ρωσική επίθεση. Ωστόσο, αυτή η άμυνα αποδείχθηκε αναποτελεσματική, κάτι που οφειλόταν σε μεγάλο βαθμό σε απρόβλεπτες περιστάσεις (όπως, σε μια κρίσιμη στιγμή, ο Στρατηγός Μπεμ κλειδώθηκε άθελά του στον πύργο της Εκκλησίας της Αγίας Τριάδας, από όπου υποτίθεται ότι θα παρακολουθούσε την κινήσεις των ρωσικών στρατευμάτων Όταν τελικά ανέκτησε την ελευθερία του, μέρος του πυροβολικού του δεν ήταν πλέον διαθέσιμο σε αυτόν, καθώς στο μεταξύ είχε μεταφερθεί σε άλλα καθήκοντα).

## Παραπομπές


Κατηγορία:Πάρκο Γουαζιένκι
Κατηγορία:Μνημεία στη Βαρσοβία
Κατηγορία:Υπαίθρια γλυπτά στην Πολωνία
Κατηγορία:Χάλκινα γλυπτά
Κατηγορία:Προτομές
From Zero

Το ***From Zero*** είναι το όγδοο στούντιο άλμπουμ του Αμερικανικού ροκ συγκροτήματος Linkin Park. Κυκλοφόρησε στις 15 Νοεμβρίου 2024 μέσω των Warner Records και Machine Shop. Είναι το πρώτο άλμπουμ του συγκροτήματος από το *[[One More Light]]* (2017), κάνοντάς το το μεγαλύτερο διάλειμμα μεταξύ στούντιο άλμπουμ των Linkin Park. Επίσης είναι το πρώτο άλμπουμ με την τραγουδίστρια Έμιλι Άρμστρονγκ και τον ντράμερ Κόλιν Μπρίτεν μετά από τον θάνατο του τραγουδιστή Τσέστερ Μπένινγκτον το 2017 και την αποχώρηση του ντράμερ Ρομπ Μπούρντον το 2018, αντίστοιχα. Ο τίτλος του άλμπουμ έχει διπλή σημασία, καθώς αναφέρεται στο αρχικό όνομα του συγκροτήματος, Xero, και στο νέο κεφάλαιό τους με τους Άρμστρονγκ και Μπρίτεν. 

Τέσσερα single κυκλοφόρησαν πριν από το ντεμπούτο του άλμπουμ: «The Emptiness Machine», «Heavy Is the Crown», «Over Each Other» και «Two Faced». Το *From Zero* έλαβε θετικά σχόλια από τους κριτικούς και ήταν εμπορική επιτυχία, φτάνοντας την πρώτη θέση στα chart πάνω από 10 χωρών. Μια περιοδεία για το άλμπουμ, From Zero World Tour, ξεκίνησε τον Σεπτέμβριο του 2024 και είναι προγραμματισμένη να ολοκληρωθεί τον Νοέμβριο του 2025. Μια deluxe εκδοχή του άλμπουμ κυκλοφόρησε στις 16 Μαΐου 2025, με δύο single να έχουν κυκλοφορήσει για την έκδοση, «Up from the Bottom» και «Unshatter».

## Λίστα κομματιών

## Παραπομπές


## Εξωτερικοί σύνδεσμοι

* ''From Zero'' στο MusicBrainz

Κατηγορία:Δισκογραφία των Linkin Park
Κατηγορία:Άλμπουμ του 2024
Κατηγορία:Άλμπουμ με παραγωγή από τον Μάικ Σινόντα
Σιδηροδρομικός Σταθμός Φούφας

Ο **Σιδηροδρομικός Σταθμός Φούφας** αποτελούσε σιδηροδρομική στάση, η οποία εξυπηρετούσε την επιβατική κίνηση των οικισμών που βρίσκονταν ανατολικά της Άρνισσας στον νομό Πέλλας. Βρίσκεται στον σιδηροδρομικό άξονα Θεσσαλονίκης - Φλώρινα, ο οποίος εγκαινιάστηκε το 1894 από την Οθωμανική Αυτοκρατορία.

Η στάση είναι χωροθετημένη σε απόκρημνη περιοχή πλησίον της Ε.Ο Έδεσσας - Φλώρινας, ενώ τις τελευταίες δεκαετίες δεν εξυπηρετείται από επιβατικά δρομολόγια, καθώς καταργήθηκε λόγω της υψηλής εγγύτητας με άλλες αντίστοιχες στάσεις προς την Άρνισσα. Η υποδομή του σταθμού διασώζεται έως σήμερα με σοβαρές φθορές.

## Ιστορικό

### 19ος - 20ος αιώνας
Η στάση τοποθετείται στην σιδηροδρομική γραμμή Θεσσαλονίκης - Φλώρινας (παρελθοντικά Θεσσαλονίκης - Μοναστηρίου), η οποία κατασκευάστηκε από την Οθωμανική Αυτοκρατορία το 1894, στα πλαίσια της συγκοινωνιακής διασύνδεσης των περιφερειών της. Η γραμμή διαδραμάτισε σημαντικό ρόλο στην εξέλιξη της ευρύτερης περιοχής, καθώς και στην απελευθέρωση εδαφών χάρη στην γρήγορη και ασφαλή μεταφορά εμπορευμάτων και επιβατών στο μέτωπο.

Μετά το τέλος του Β' Π.Π, η γραμμή εξυπηρετούσε τοπικά και υπεραστικά δρομολόγια στο σύνολό της, εξυπηρετώντας έτσι και την σιδηροδρομική στάση της Φούφας, η οποία τις τελευταίες δεκαετίες καταργήθηκε λόγω χαμηλής επιβατικής κίνησης.

### 21ος αιώνας
Η σιδηροδρομική γραμμή Θεσσαλονίκης - Φλώρινας αναβαθμίστηκε την περίοδο 2003-2006 και αύξησε την χωρητικότητα των συρμών στο δίκτυο αλλά και τις ταχύτητες των δρομολογίων. Παρ' όλ' αυτά, έως σήμερα η σιδηροδρομική στάση της Φούφας δεν εξυπηρετείται από τις υπηρεσίες της Hellenic Train.

## Δομή Συγκροτήματος Σταθμού
Το κτηριακό συγκρότημα του *Σιδηροδρομικού Σταθμού Φούφας* αποτελείται αποκλειστικά από ένα κτήριο επιβατικής στάσης, το οποίο βρίσκεται επί της κεντρικής γραμμής. Παρακάτω παρατίθεται τοπογραφική απεικόνιση του σταθμού:

χωρίς-πλαίσιο|947x947εσ
## Υπηρεσίες
Ο Σιδηροδρομικός Σταθμός της Φούφας δεν εξυπηρετείται από επιβατικές αμαξοστοιχίες, ούτε διαδραματίζει ρυθμιστικό ρόλο στην κίνηση των συρμών επί του δικτύου.

## Παραπομπές

Φούφα
Κατηγορία:Σιδηροδρομικοί σταθμοί στην Πέλλα
Σιδηροδρομικός Σταθμός Δροσιάς

Ο **Σιδηροδρομικός Σταθμός Δροσιάς** αποτελεί τον σιδηροδρομικό σταθμό που εξυπηρετούσε τον οικισμό της Δροσιάς στο νομό Πέλλας. Οι υποδομές του σταθμού κατασκευάστηκαν τον 19ο αιώνα και εγκαινιάστηκε το 1894, ως στάση επί της σιδηροδρομικής γραμμής Θεσσαλονίκης - Μοναστηρίου.

Ο σταθμός αποτελείται από ένα αυτοτελές κτήριο με μια αποβάθρα και τα τελευταία χρόνια έχει καταργηθεί από το δίκτυο εξυπηρέτησης επιβατικών αμαξοστοιχιών λόγω υψηλής εγγύτητας με τον Σιδηροδρομικό Σταθμό Άρνισσας.

## Ιστορικό

### 19ος - 20ος Αιώνας
Η στάση βρίσκεται κατά μήκος της σιδηροδρομικής γραμμής Θεσσαλονίκης - Φλώρινας (παλαιότερα Θεσσαλονίκης - Μοναστηρίου), η οποία κατασκευάστηκε το 1894 από την Οθωμανική Αυτοκρατορία, με σκοπό την ενίσχυση της συγκοινωνιακής σύνδεσης μεταξύ των περιφερειών της. Η γραμμή χωρίς αμφιβολία διαδραμάτισε καθοριστικό ρόλο στην ανάπτυξη της ευρύτερης περιοχής και συνέβαλε στην απελευθέρωση εδαφών, διευκολύνοντας την ταχεία και ασφαλή μεταφορά εμπορευμάτων και επιβατών προς το μέτωπο.

Μετά τον Β' Παγκόσμιο Πόλεμο, η γραμμή εξυπηρετούσε τόσο τοπικά όσο και υπεραστικά δρομολόγια, καλύπτοντας μεταξύ άλλων τη σιδηροδρομική στάση της Δροσιάς. Ωστόσο, τις τελευταίες δεκαετίες η στάση καταργήθηκε λόγω περιορισμένης επιβατικής κίνησης.

### 21ος Αιώνας
Την περίοδο 2003-2006, η σιδηροδρομική γραμμή Θεσσαλονίκης - Φλώρινας αναβαθμίστηκε με σκοπό την αύξηση της ταχύτητας και της συχνότητας των συρμών. Έως και σήμερα η Σιδηροδρομική Στάση της Δροσιάς δεν εξυπηρετείται από υπηρεσίες επιβατικών αμαξοστοιχιών.

## Δομή Συγκροτήματος Σταθμού
Το κτηριακό Συγκρότημα του *Σιδηροδρομικού Σταθμού Δροσιάς*, αποτελείται αποκλειστικά από ένα κτήριο επιβατικής στάσης και ένα φυλάκιο το οποίο βρίσκεται παραπλεύρως της επιβατικής υποδομής. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:χωρίς-πλαίσιο|948x948εσ

## Υπηρεσίες
Ο Σιδηροδρομικός Σταθμός της Δροσιάς δεν εξυπηρετείται από επιβατικές αμαξοστοιχίες, ούτε διαδραματίζει ρυθμιστικό ρόλο στην κίνηση των συρμών επί του δικτύου.

## Παραπομπές

Κατηγορία:Σιδηροδρομική γραμμή Θεσσαλονίκης - Φλώρινας
Κατηγορία:Σιδηροδρομικοί σταθμοί στην Πέλλα
Πήτερ Μάας

Ο **Πήτερ Μάας** (αγγλ. *Peter Maas*, 27 Ιουνίου 1929 – 23 Αυγούστου 2001) ήταν Αμερικανός δημοσιογράφος και συγγραφέας, με ιρλανδική και ολλανδική καταγωγή. Γεννήθηκε στη Νέα Υόρκη, αλλά φοίτησε στο Πανεπιστήμιο Ντιουκ της Β. Καρολίνας.

Ο Μάας ειδικεύθηκε στο αστυνομικό ρεπορτάζ και έγραψε βιβλία με θέματα από την ιστορία της αστυνομίας και του εγκλήματος, που επικεντρώνονται συνήθως σε ένα βασικό πρόσωπο. Μεταξύ αυτών είναι η βιογραφία του αστυνομικού Φρανκ Σέρπικο, πάνω στην οποία βασίσθηκε η γνωστή ομώνυμη κινηματογραφική ταινία του Σίντνεϊ Λουμέτ με τη μουσική του Μίκη Θεοδωράκη. Βιογραφικό έργο του είναι και το *Underboss*, για τη ζωή του μαφιόζου Σάμυ Γκραβάνο. Ο Μάας συνέγραψε επίσης και δύο μυθιστορήματα.

Ο συγγραφέας τιμήθηκε με το Βραβείο Έντγκαρ Καλύτερου βιβλίου έρευνας πραγματικού εγκλήματος το 1991 για το ''Φάκελοι Βαλάτσι'', που είχε ως θέμα τα απομνημονεύματα του μαφιόζου Τζο Βαλάτσι, και θεωρείται από πολλούς ότι οδήγησε στη συγγραφή βιβλίων από ή για πρώην μαφιόζους. Τον Μάιο του 1966 ο Γενικός Εισαγγελέας των Ηνωμένων Πολιτειών Νίκολας Κάτζενμπαχ ζήτησε από περιφερειακό δικαστήριο να απαγορεύσει στον Μάας να δημοσιεύσει το βιβλίο, γεγονός που ήταν πρωτοφανές για τις Ηνωμένες Πολιτείες.

Ο Μάας πέθανε στη Νέα Υόρκη σε ηλικία 72 ετών.

## Εργογραφία
* 1967*The Rescuer: The Extraordinary Life of the Navy's "Swede" Momsen and His Role in an Epic Submarine Disaster*
* 1968*[[Φάκελοι Βαλάτσι (βιβλίο)|The Valachi Papers]]*, ISBN 0399108327, γυρίσθηκε σε ταινία το 1972
* 1973*Serpico: The Cop Who Defied the System*, ISBN 0670634980,  γυρίσθηκε σε ταινία
* 1974*King of the Gypsies*, ISBN 0670413178, γυρίσθηκε σε ταινία το 1978
* 1979*Made in America: A Novel*, ISBN 067044555X
* 1983*Marie: A True Story*, ISBN 0671607731, γυρίσθηκε σε ταινία το 1985
* 1986*Manhunt: The Incredible Pursuit of a CIA Agent Turned Terrorist*, ISBN 0394552938
* 1989*Father and Son: A Novel*, ISBN 0671631721
* 1990*In a Child's Name: The Legacy of a Mother's Murder*, ISBN 0671694162, γυρίσθηκε σε τηλεοπτική μίνι-σειρά το 1991
* 1994*China White: A Novel*
* 1996*Killer Spy: Inside Story of the FBI's Pursuit and Capture of Aldrich Ames, America's Deadliest Spy*
* 1997*Underboss*
* 1999*The Terrible Hours: The Man Behind the Greatest Submarine Rescue in History*

## Παραπομπές


## Εξωτερικοί σύνδεσμοι
* Νεκρολογία στους *[[New York Times]]*, 24 Αυγούστου 2001

Κατηγορία:Αμερικανοί δημοσιογράφοι
Κατηγορία:Αμερικανοί συγγραφείς
Κατηγορία:Αμερικανοί βιογράφοι
Κατηγορία:Αμερικανοί ιρλανδικής καταγωγής
Κατηγορία:Οργανωμένο έγκλημα
Πόπρατι

Το **Πόπρατι** (βοσν. *Poprati*, κυριλλ. Попрати) είναι χωριό που ανήκει στον Δήμο του Στόλατς, του Καντονίου Ερζεγοβίνης-Νερέτβα, στη νότια Βοσνία και Ερζεγοβίνη. Το χωριό είναι κτισμένο σε υψόμετρο  περίπου 85 μέτρα πάνω από την επιφάνεια της θάλασσας και απέχει 4 περίπου χιλιόμετρα σε ευθεία γραμμή δυτικά-βορειοδυτικά από την πόλη Στόλατς.

## Δημογραφία
Σύμφωνα με την απογραφή του 2013 ο πληθυσμός του Πόπρατι ήταν 250 κάτοικοι. Από αυτούς το 77,2% δήλωσαν Κροάτες, το 18,8% Μποσνιάκοι, οκτώ κάτοικοι δήλωσαν Σέρβοι και δύο δήλωσαν άλλες εθνότητες ή δεν απάντησαν.

## Παραπομπές


Ποπρατι
Ροτίμλγια

Η **Ροτίμλγια** (βοσν. *Rotimlja*, σερβ. Ротимља) είναι χωριό που ανήκει στον Δήμο του Στόλατς, του Καντονίου Ερζεγοβίνης-Νερέτβα, στη νότια Βοσνία και Ερζεγοβίνη. Το χωριό είναι κτισμένο σε υψόμετρο 508 μέτρα πάνω από την επιφάνεια της θάλασσας.

## Δημογραφία
Σύμφωνα με την απογραφή του 2013 ο πληθυσμός της Ροτίμλγια ήταν 683 κάτοικοι. Από αυτούς το 62,5%) δήλωσαν Κροάτες, το 36,3% Μποσνιάκοι και οι υπόλοιποι οκτώ κάτοικοι (ποσοστο 1,2%) δήλωσαν άλλες εθνότητες ή δεν απάντησαν.

## Παραπομπές


Ροτιμλγια
Τριγιεμπάνι

Το **Τριγιεμπάνι** (βοσν. *Trijebanj*, σερβ. Тријебањ) είναι χωριό που ανήκει στον Δήμο του Στόλατς, του Καντονίου Ερζεγοβίνης-Νερέτβα, στη νότια Βοσνία και Ερζεγοβίνη.

## Δημογραφία
Σύμφωνα με την απογραφή του 2013 ο πληθυσμός του Τριγιεμπάνι ήταν 278 κάτοικοι. Από αυτούς το 70,9% δήλωσαν Κροάτες, το 19,8% Μποσνιάκοι, το 8,3% Σέρβοι και τρεις κάτοικοι δήλωσαν άλλες εθνότητες ή δεν απάντησαν.

## Παραπομπές


Τριγιεμ
Μακάζα

Η **Μακάζα** (βουλγαρικά: Маказа) είναι ορεινό πέρασμα στην Ανατολική Ροδόπη, που συνδέει το νοτιοκεντρικό άκρο της Βουλγαρίας με τη βορειοανατολική Ελλάδα και, κατά συνέπεια, τις περιοχές της Βόρειας και Δυτικής Θράκης. Το πέρασμα της Μακάζας αποτελεί μέρος του Πανευρωπαϊκού Διαδρόμου IX, που συνδέει το Ελσίνκι στη Φινλανδία με το λιμάνι της Αλεξανδρούπολης στο Αιγαίο Πέλαγος. Τα διεθνή σύνορα μεταξύ Βουλγαρίας και Ελλάδας βρίσκονται στο υψηλότερο σημείο του περάσματος, στα 682 μέτρα πάνω από την επιφάνεια της θάλασσας.

Το πέρασμα της Μακάζας ξεκινά από το βουλγαρικό χωριό Στρίζμπα, στον δήμο Κίρκοβο της Επαρχίας Κάρτζαλι, και καταλήγει στην Κομοτηνή, πρωτεύουσα της περιφέρειας Ανατολικής Μακεδονίας και Θράκης. Έτσι, παρέχει γρήγορη πρόσβαση από τη κεντρική Βουλγαρία στο Αιγαίο Πέλαγος, περίπου 30 χιλιόμετρα από την Κομοτηνή, και στον αυτοκινητόδρομο Α2 (Εγνατία Οδός). Η απόσταση από το Κάρτζαλι έως την Κομοτηνή μέσω της Μακάζας είναι περίπου 70 χιλιόμετρα και διαρκεί περίπου μία ώρα και 15 λεπτά οδικώς. Το πέρασμα περνά μέσα από ένα χαμηλό μεταμορφωσιγενές πέτρωμα που χωρίζει τα Όρη Βυρσίνης και το Παπίκιο όρος της ανατολικής Ροδόπης.

Στις 20 Νοεμβρίου 1912, το πέρασμα της Μακάζας ήταν το σημείο μιας σημαντικής μάχης του Πρώτου Βαλκανικού Πολέμου, της Μάχης της Μακάζας, όπου οι Βούλγαροι νίκησαν τους Οθωμανούς. Η νίκη αυτή εδραίωσε τον βουλγαρικό έλεγχο στην Ανατολική Ροδόπη και οδήγησε στη βουλγαρική εισβολή στη Δυτική Θράκη. Το πέρασμα είχε κλείσει από το τέλος του Β΄ Παγκοσμίου Πολέμου, όταν η Βουλγαρία και η Ελλάδα βρέθηκαν σε διαφορετικές πλευρές του Σιδηρού Παραπετάσματος. Οι προσπάθειες για την επαναλειτουργία του περάσματος ξεκίνησαν το 1995, και η κατασκευή νέων δρόμων άρχισε περίπου μια δεκαετία αργότερα.

## Παραπομπές


Κατηγορία:Συνοριακές διελεύσεις Ελλάδας-Βουλγαρίας
Κατηγορία:Ορεινά περάσματα της Βουλγαρίας
Κατηγορία:Ορεινά περάσματα της Ελλάδας
Κατηγορία:Ροδόπη
Ταϊλανδική λογοτεχνία

thumb|right|285px|''Σάμουτ τάι'', ένα παραδοσιακό μέσο καταγραφής και μεταδόσεως ταϊλανδικών και άλλων λογοτεχνικών κειμένων στην ηπειρωτική Νοτιοανατολική Ασία
Η **ταϊλανδική λογοτεχνία** ως η λογοτεχνία που αναπτύχθηκε από τον ταϊλανδικό λαό, είναι γραμμένη σχεδόν αποκλειστικά, αλλά όχι στο σύνολό της, στην ταϊλανδική γλώσσα (γραμμένη και σε άλλα συστήματα γραφής εκτός από το ταϊλανδικό αλφάβητο). Το μεγαλύτερο μέρος των λογοτεχνικών έργων που γράφηκαν στην ταϊλανδική γλώσσα πριν τον 19ο αιώνα είναι ποιητικά. Ο πεζός λόγος περιοριζόταν στις ιστορικές καταγραφές, τα χρονικά και τα νομικά έγγραφα. Κατά συνέπεια, οι ποιητικές μορφές στην ταϊλανδική γλώσσα είναι πολυάριθμες και πολύ ανεπτυγμένες. Ο όγκος αυτών των προνεωτερικών ποιητικών έργων είναι επίσης μεγάλος. Παρά το ότι πολλά λογοτεχνικά έργα χάθηκαν κατά την καταστροφή της Αγιουτάγια το 1767, η Ταϊλάνδη κατέχει ακόμα μεγάλο αριθμό έργων επικής και αφηγηματικής ποιήσεως.. Υπάρχει έτσι μια αντίθεση ανάμεσα στην ταϊλανδική λογοτεχνική παράδοση και σε εκείνες άλλων χωρών της Ανατολικής Ασίας, όπως την κινεζική και την ιαπωνική, στις οποίες η αφηγηματική ποίηση είναι σπάνια και τα επικά ποιήματα σχεδόν ανύπαρκτα. Η ταϊλανδική κλασική λογοτεχνία άσκησε σημαντική επίδραση στη λογοτεχνία γειτονικών χωρών, ιδίως της Καμπότζης και της Βιρμανίας.

## Παραπομπές


Λογοτεχνια
Βίκος Φalcons Ιωαννίνων

Ο **Αθλητικός Σύλλογος Βίκος Ιωαννίνων** ή **Vikos Φalcons** είναι ελληνικό καλαθοσφαιρικό σωματείο το οποίο εδρεύει στα Ιωάννινα. Η ομάδα έχει ως έδρα το Νέο Κλειστό Γυμναστήριο Ιωαννίνων. Το σήμα της ομάδας απεικονίζει ένα γεράκι. Από την αγωνιστική περίοδο 2024–2025, ο σύλλογος συμμετέχει στην Elite League.

## Ιστορία
Κατά την αγωνιστική περίοδο 2021–2022, ο Βίκος Φalcons Ιωαννίνων (πρώην Α.Ο. Σπάρτακος Ιωαννίνων) έλαβε μέρος στο Πρωτάθλημα της National League 2, στον 4ο Όμιλο. Τερμάτισε πρώτος με 35 βαθμούς, 17 νίκες και 1 ήττα, 1535 πόντους υπέρ και 1119 πόντους κατά και κατέκτησε το πρωτάθλημα και την άνοδο στη Β΄ Εθνική.

Κατά τις σεζόν 2022–2023 και 2023–2024, ο Βίκος Φalcons Ιωαννίνων αγωνίστηκε στην National League 1, κατακτώντας την πρώτη θέση στην βαθμολογία του πρωταθλήματος και τις δύο σεζόν. Στις φάσεις των Πλέι Οφ και στις δύο χρονιές αποκλείστηκε από την Δόξα Λευκάδας με 77–80 σε 3ο αγώνα στην παράταση μέσα στο Νέο Κλειστό Γυμναστήριο Ιωαννίνων και την επόμενη χρονιά έχασε από τα Τρίκαλα Basket με 67–73, πάλι σε 3ο αγώνα, μέσα στο Νέο Κλειστό Γυμναστήριο Ιωαννίνων.

Την σεζόν 2024–2025 η ομάδα του Βίκου Φalcons Ιωαννίνων αγωνίζεται στην Elite League έπειτα από την χορήγηση Wild Card στην ομάδα από την Ελληνική Ομοσπονδία Καλαθοσφαίρισης. 

Η ομάδα διοικείται από το πρώην Διοικητικό Συμβούλιο του Π.Α.Σ. Γιάννινα Βίκος, ο οποίος είχε κερδίσει το πρωτάθλημα της Β΄ Εθνικής τη σεζόν 2019–2020, αλλά τελικά δεν αγωνίστηκε στην Α2 Εθνική έπειτα από διαφωνίες.

## Ρόστερ

### Επιτελείο

## Παραπομπές


## Εξωτερικοί σύνδεσμοι
*  
* Σελίδα του συλλόγου στον ιστότοπο της Elite League

Κατηγορία:Αθλητικοί σύλλογοι Ιωαννίνων
Κατηγορία:Ιδρύσεις αθλητικών συλλόγων το 2021
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2021
Κατηγορία:Σωματεία Ε.Σ.ΚΑ.Β.Δ.Ε.
Σαντζάκι του Ιζμίτ

Το **Σαντζάκι του Ιζμίτ** ή **Σαντζάκι του Κοτζαέλι** ή **Μουτεσαριφλίκι του Κοτζαέλι** (οθωμανικά τουρκικά: *Sancak-i/Liva-i İzmit*) ήταν δευτέρας τάξεως οθωμανική επαρχία (*[[σαντζάκι]]* ή *[[λιβάς]]*) με πρωτεύουσα την βυζαντινή Νικομήδεια (σημερινό Ιζμίτ).

## Ιστορία
Το Κοτζαέλι πήρε το όνομά του από τον Άκτσα Κότζα, έναν Οθωμανό Τούρκο ηγέτη που ξεκίνησε την κατάκτηση της περιοχής από τη Βυζαντινή Αυτοκρατορία. Η επικράτειά του (στα τουρκικά Κοτζα-ίλι ή Κοτζα-έλι, «γη των Κότζα») αναγνωρίστηκε ως σαντζάκι, ήδη κατά τη διάρκεια της βασιλείας του Ορχάν, κάπου μεταξύ 1327–1338, καθιστώντας το ένα από τα πρώτα *σαντζάκια* της Οθωμανικής Αυτοκρατορία. Πρωτεύουσά του ήταν η Νικομήδεια, σημερινό Ιζμίτ), το οποίο κατακτήθηκε από τους Οθωμανούς κάποια στιγμή μεταξύ 1331 και 1338. Με την ίδρυση του εγιαλέτι της Ανατολίας έγινε μέρος του μέχρι το 1533, όταν προστέθηκε στο νεοσύστατο εγιαλέτι του Αρχιπελάγους. Τα δάση της επαρχίας επέτρεψαν στην πόλη να γίνει η τοποθεσία ενός σημαντικού ναυτικού οπλοστασίου, ειδικά κατά την εποχή του Κιοπρουλού.

Παρέμεινε μέρος του Κράτους του Αρχιπελάγους μέχρι τις μεταρρυθμίσεις του Τανζιμάτ του 19ου αιώνα. μέχρι το 1846, είχε μεταφερθεί στo εγιαλέτι της Κασταμονής. Το 1855 πέρασε στο εγιαλέτι της Προύσας (και το διάδοχό της βιλαέτι της Προύσας μετά το 1867). Από εκεί μεταφέρθηκε στο βιλαέτι της Κωνσταντινούπολης το 1870, πριν επιστρέψει για λίγο στης Προύσας (1871), έγινε ανεξάρτητο σαντζάκι το 1872 και επέστρεψε στην Κωνσταντινούπολη το 1876. Το 1887, το σαντζάκι του Κοτζαέλι (ολοένα και πιο γνωστό ως Ιζμίτ, μετά το πρωτεύουσα) επέστρεψε στη δικαιοδοσία του βιλαέτι της Προύσας.

## Πηγές
* 
* 

## Παραπομπές


Ιζμιτ
Ξυλοφαγία

[δεξιά|μικρογραφία|300x300εσ|[Τερμίτες – εργάτες που κατατρώνε ξύλινους ιστούς.]]
Η **ξυλοφαγία** είναι τεχνικός όρος που χρησιμοποιείται στην οικολογία για να περιγράψει τις συνήθειες ενός φυτοφάγου οργανισμού ή μικροοργανισμού του οποίου η διατροφή αποτελείται κυρίως ή σχεδόν αποκλειστικά από ξύλο.

Η λέξη (στα αγγλικά, *Xylophagy*) προέρχεται από την ελληνική γλώσσα, δηλ. *ξυλοφαγία*, , από το αρχαιοελληνικό, **' και τη λέξη **', επίσης αρχαιοελληνική για είδος πουλιού που τρώει σκουλήκια.

Οι οργανισμοί που τρέφονται μόνο από νεκρό ξύλο ονομάζονται *σαπροξυλικοί.*

## Ξυλοφάγα έντομα
Τα περισσότερα είδη με έντονη ξυλοφαγία ανήκουν στα αρθρόποδα, και είναι κυρίως έντομα διαφόρων ειδών, στα οποία η συμπεριφορά αυτή της ξυλοφαγίας, είναι αρκετά κοινή και έχουν εντοπιστεί πολλά είδη που είναι σε πολλές διαφορετικές τάξεις.

Δεν είναι ασυνήθιστο τα ξυλοφάγα έντομα να έχουν εξειδικευμένη δράση επί του ξύλου.

Σε ορισμένες περιπτώσεις αυτά περιορίζονται σε ορισμένες ομάδες φυτικών οργανισμών (μια συγκεκριμένη εξειδίκευση), και σε άλλες, είναι τα φυσικά χαρακτηριστικά του ίδιου του ξύλου (π.χ. κατάσταση υγείας ή βαθμός πιθανής σήψης, μέτρο σκληρότητας, ποσοστό/είδος των εκχυλισμάτων, ζωντανό ή νεκρό ξύλο, ή επιλογή μόνον σομφού ξύλου και όχι του εγκάρδιου ξύλου.
μικρογραφία|250x250εσ|Οπές σε ξυλεία από ξυλοφάγο έντομο εν δράσει
[μικρογραφία|Θαλάσσιος μικροοργανισμός της οικογένειας ''[Teredolites*, που έχει προκαλέσει διατρήσεις σε ξυλεία βυθισμένη σε ναυάγιο]]
[[Αρχείο:HolzwurmzerfressenerBesenstiel 5747.jpg|μικρογραφία|Ξύλινη στέκα από σφουγγαρίστρα, που έχει καταφαγωθεί από ξυλοφάγα έντομα]]
Πολλά ξυλοφάγα έντομα έχουν [[Συμβίωση (βιολογία)|συμβιοτικά]] [[πρωτόζωα]] ή κυρίως [[Βακτήριο|βακτήρια]] στο πεπτικό τους σύστημα που βοηθούν στην διάσπαση της [[Κυτταρίνη|κυτταρίνης]].

Άλλοι (π.χ. τερμίτες *Termitidae*) διαθέτουν τη δική τους κυτταρική αλυσίδα. Άλλοι, ειδικά από τις ομάδες που τρέφονται από σαπισμένο ξύλο, λαμβάνουν μεγάλο μέρος της διατροφής τους από την πέψη διαφόρων [[Μύκητας|μυκήτων]] που αναπτύσσονται ανάμεσα στις ίνες ξύλου.

Τέτοια έντομα συχνά μεταφέρουν τα [[Σπόριο|σπόρια]] των μανιταριών σε ειδικές δομές στο σώμα τους (που ονομάζονται *μυκάγκια*), και μολύνουν έτσι τον κορμό ή το ήδη κομμένο ξύλο όταν τοποθετούν μέσα τα αυγά τους.

== Ξυλοφάγοι οργανισμοί ==
* [[Αφρικανικός ελέφαντας του δάσους]]
* Φλοιοφάγα έντομα
* [[Κάστορας|Κάστορες]]
* [[Νυχτοπεταλούδα|Νυχτοπεταλούδες]]
* *Cryptocercus punctulatus*
* *Dioryctria sylvestrella*
* *Limnoriidae*
* [[Πυραλίδες]]
* *Siricidae*
* *Panaque*
* *Panesthia cribrata*
* Θαλάσσιοι μικροοργανισμοί *Teredinidae*
* [[Τερμίτες]]
* [[Ξυλοφάγα έντομα]]
* *Oniscidea*
* [[Αμφίποδα]]
* *Galatheoidea* & *Chirostyloidea''

## Παραπομπές


## Εξωτερικοί σύνδεσμοι
* Άρθρο – Patterns of exploitation by stream invertebrates of wood debris (xylophagy)

Κατηγορία:Ξύλο
Κατηγορία:Οικολογία
Παλιό Φυλάκιο (Πάρκο Γουαζιένκι)

Το **Παλιό Φυλάκιο** () είναι κτίριο φρουράς που χτίστηκε το 1791–1792 ως μέρος του συγκροτήματος του Πάρκου Γουαζιένκι, στη Βαρσοβία της Πολωνίας. Στο παρελθόν ζούσαν εκεί φρουροί που φύλαγαν τον δρόμο προς το Παλάτι των Λουτρών.

Σχεδιάστηκε από τον Γιόχαν Κρίστιαν Κάμζετσερ. Κάποτε βρισκόταν στον ανατολικό μονοπάτι που οδηγεί στο Παλάτι των Λουτρών.

## Δείτε επίσης
* Νέο Φυλάκιο (Πάρκο Γουαζιένκι)

## Παραπομπές


## Βιβλιογραφία

* Grzymała-Siedlecki B.: *Warszawskie przechadzki z wnukiem. 3 Łazienki Królewskie Przewodnik*, Wydawnictwo *Sport i Turystyka*, ISBN 83-217-2780-8.
* Kwiatkowski M.: *Łazienki Królewskie – Nowy Przewodnik*, Βαρσοβία, Wydawnictwo *Atena*, 2008,  σελ. 146.
* 

Κατηγορία:Πάρκο Γουαζιένκι
Επτόζη

Μια **επτόζη** είναι ένας μονοσακχαρίτης με επτά άτομα άνθρακα.
Έχουν είτε μια αλδεϋδομάδα στη θέση 1 (**αλδοεπτόζες**) είτε μια κετονομάδα στη θέση 2, 3 ή 4 (**κετοεπτόζες**). Οι κετοεπτόζες έχουν 4 χειρόμορφα κέντρα, ενώ οι αλδοεπτόζες έχουν 5.
## Παραδείγματα
Υπάρχουν λίγα παραδείγματα σακχάρων με επτά άνθρακα στη φύση, μεταξύ των οποίων είναι:
* Σεδοεπτουλόζη (sedoheptulose) ή D-*αλτρο*-επτουλόζη (μια κετόζη), ένα ενδιάμεσο στη βιοσύνθεση του κύκλου του Κάλβιν και του λιπιδίου Α 
* Μαννοεπτουλόζη (mannoheptulose) (μια κετόζη), που βρίσκεται στο αβοκάντο 
* L-*γλυκερο*-D-*μαννο*-επτόζη (μια αλδόζη), ένα όψιμο ενδιάμεσο στη βιοσύνθεση του λιπιδίου Α.
## Δομικός ρόλος
Η παραγωγή επτόζης διατηρείται στα αρνητικά κατά Gram βακτήρια. Με τη μορφή L-γλυκερο-D-μαννόζης-επτόζης, η επτόζη είναι ένα βασικό συστατικό στη δευτερογενή μεμβράνη των αρνητικών κατά Gram βακτηρίων. Τα αρνητικά κατά Gram βακτήρια, εκτός από το ότι έχουν κυτταρικό τοίχωμα, ενθυλακώνονται επίσης από μια μεμβράνη που αποτελείται από λιποπολυσακχαρίτες. Αυτοί οι λιποπολυσακχαρίτες περιλαμβάνουν μια ενδοτοξίνη που δρα ως αγωνιστής του ανοσοποιητικού συστήματος και προκαλεί ισχυρές αποκρίσεις. Αυτή η τοξίνη, γνωστή ως λιπίδιο Α, αποτελείται από έναν πυρήνα ενός έως τριών μορίων επτόζης. Τα μόρια της επτόζης με 7 άνθρακες είναι απαραίτητα για τη σταθερότητα στη μεμβράνη του λιποπολυσακχαρίτη, σχηματίζοντας ένα διασυνδεδεμένο δίκτυο που χρησιμοποιεί δισθενή κατιόντα.

## Ρόλος στη σηματοδότηση κυττάρων
Η επτόζη, με τη μορφή της 1-7-διφωσφορικής επτόζης, έχει βρεθεί ότι είναι ένα από τα συστατικά που ευθύνονται για την παθογόνο φύση των αρνητικών κατά Gram βακτηρίων. Στην οδό βιοσύνθεσης του βακτηρίου, η επτόζη είναι φωσφορυλιωμένη σε 1-7-διφωσφορική επτόζη. Επιπλέον, όπως και άλλα σάκχαρα, η επτόζη μπορεί να υπάρχει είτε στο άλφα ανωμερές είτε στο βήτα ανωμερές. Πριν από τη συνθετική παραγωγή της διφωσφορικής επτόζης (heptose-bisphosphate HBP) για μελέτες, η κυτοσολική HBP θεωρήθηκε ότι επηρεάζει τον παράγοντα μεταγραφής NF-κB, στα κύτταρα των θηλαστικών. Μαζί με την παραγωγή της πρώτης συνθετικής έκδοσης της HBP, αποδείχθηκε ότι η βήτα μορφή της επτόζης δρα ως μοριακό μοτίβο που σχετίζεται με το παθογόνο (pathogen-associated molecular pattern, PAMP) και ενεργοποιεί τη οδό σηματοδότησης NF-kB. Το PAMP είναι μια συγκεκριμένη δομή, συστατικό ή μόριο που πυροδοτεί την ανοσολογική απόκριση μετά την αναγνώριση από υποδοχείς αναγνώρισης μοτίβων σε κύτταρα θηλαστικών.

## Παραπομπές
Φίλιππος Β΄ του Σάουμπουργκ-Λίππε

Ο **Φίλιππος Β' Ερνέστος**, γερμ.: *Philip II Ernst graf von Schaumburg-Lippe* (5 Ιουλίου 1723 – 13 Φεβρουαρίου 1787) από τον Οίκο του Λίππε ήταν κόμης του Λίππε-Αλφέρντισεν και Σάουμπουργκ-Λίππε.

## Βιογραφία
Γεννήθηκε στο Ρίντελν ως γιος του Φρειδερίκου Ερνέστου κόμη του Λίππε-Αλφέρντισεν (1687-1777) και της συζύγου του Eλισάβετ Φιλιππίνης του Φρήζενχαουζεν (1696-1764). Ο πατέρας του ήταν γιος του κόμη Φιλίππου Ερνέστου κόμη του (και ιδρυτή του κλάδου) Λίππε-Αλφέρντισεν, και της συζύγου του Δωροθέας Αμαλίας δούκισσας του Σ.Χ.Σ.Μπεκ (1656-1739). Αυτός με τη σειρά του ήταν γιος του Φιλίππου Α΄ κόμη του Σάουμπουργκ-Λίππε.

Διαδέχθηκε τον πατέρα του ως κόμης του Λίππε-Αλφέρντισεν το 1749, και κυβέρνησε έως ότου κληρονόμησε τις περιοχές Σάουμπουργκ-Λίππε μετά το τέλος τού ξαδέλφου του Γουλιέλμου στις 10 Σεπτεμβρίου 1777. Κυβέρνησε ως κόμης μέχρι το τέλος του στις 13 Φεβρουαρίου 1787, όταν τον διαδέχθηκε ο μόνος επιζών γιος του Γεώργιος Γουλιέλμος.

## Οικογένεια
Νυμφε πρώτα στις 6 Μαΐου 1756 στη Βαϊμάρη την Ερνεστίνα Αλμπερτίνα πριγκίπισσα της Σαξονίας-Βαϊμάρης (1722-1769), κόρη του Eρνέστου Αυγούστου Α΄ δούκα της Σαξονίας-Βαϊμάρης. Από αυτόν τον γάμο απέκτησε τέσσερα παιδιά:
* Κλήμης Αύγουστος (1757), απεβ. νήπιο.
* Κάρολος Γουλιέλμος (1759-1780), απεβ. 21 ετών.
* Γεώργιος Κάρολος (1760-1776), απεβ. 16 ετών.
* Φρειδερίκη Αντουανέττα (1762-1777), απεβ. 15 ετών.

Νυμφεύτηκε για δεύτερη φορά, στις 10 Οκτωβρίου 1780 στο Φίλιπσταλ την Ιουλιανή λαντγκραβίνα της Έσσης-Φίλιπσταλ (1761-1799), κόρη του Γουλιέλμου λαντγκράβου της Έσσης-Φίλιπσταλ. Είχαν τέσσερα παιδιά:
* Ελεονόρα Λουίζα (1781-1783), απεβ. 2 ετών.
* Βιλελμίνη Καρλόττα (1783-1858), παντρεύτηκε τον Ερνστ κόμη του Μύνστερ, υπουργό του Αννοβέρου, γονείς του Γεωργίου Χέρμπερτ πρίγκιπα του Μύνστερ.
* Γεώργιος Γουλιέλμος (1784-1860), κόμης, μετέπειτα 1ος πρίγκιπας, του Σάουμπουργκ-Λίππε.
* Καρολίνα Λουίζα (1786-1846).

## Παραπομπές


## Εξωτερικοί σύνδεσμοι
* 
* Schaumburg-Lippe Nobility

Κατηγορία:Κόμητες της Γερμανίας
Κατηγορία:Οίκος του Λίππε
Αιγυπτιακός ναός (Βαρσοβία)

Ο **Αιγυπτιακός ναός** () είναι κλασικιστικό κτίριο στο Πάρκο Γουαζιένκι της Βαρσοβίας, στην Πολωνία. Είναι ένα παράδειγμα της αιγυπτομανίας των αρχιτεκτονικών σχεδίων στο πρώτο μισό του 19ου αιώνα.

## Περιγραφή
Μετά το 1819, άρχισαν οι εργασίες για τη διευθέτηση ενός νέου κήπου στο πίσω μέρος του παλατιού Μπελβέντερ. Συντέθηκε σε ύφος του ρομαντισμού. Στο νότιο τμήμα αυτού του κήπου, σε ένα ανάχωμα που είναι τα απομεινάρια των πρώην προμαχώνων του Λουμπομίρσκι, υπάρχει ένα υπόστεγο που ονομάζεται Αιγυπτιακός ναός. Στην κορυφή του ναού, περνάει μία γέφυρα στο μονοπάτι μεταξύ της πύλης του Μπαλβέντερ και του Κινέζικου Μονοπατιού.

Το κτίριο πιθανότατα χτίστηκε γύρω στο 1822 και ο Γιάκουμπ Κουμπίτσκι πιστεύεται ότι είναι ο σχεδιαστής του. Τη δεκαετία του 1820, υπηρέτησε ως Γενικός Έφορος Βασιλικών Κτιρίων και εκείνη την εποχή σχεδίασε και ανακαίνισε πολλά κτίρια, γι΄ αυτό και ο σχεδιασμός του ναού αποδίδεται πρωτίστως σε αυτόν. Ωστόσο, δεν μπορεί να αποκλειστεί ότι θα μπορούσε να είχε σχεδιαστεί από έναν από τους τρεις παρακάτω αρχιτέκτονες: Χιλάρι Σπιλόφσκι, Αλεξάντερ ντ΄Αλφόνς ή Κρίστιαν Πιοτρ Άιγκνερ.
μικρογραφία|αριστερά|Οι λέοντες που εκτοξεύουν νερό.
Η βόρεια πρόσοψη έχει το σχήμα αιγυπτιακού ναού. Το κεντρικό τμήμα του εκτείνεται προς τα εμπρός με λοξούς τοίχους και περιέχει ένα δωμάτιο ανοιχτό προς τα έξω με τέσσερις κίονες. Αρχικά οι κίονες αυτές ήταν ξύλινοι, αλλά κατά την ανακαίνιση το 1936 αντικαταστάθηκαν με τσιμεντένιους. Στο κάτω μέρος υπάρχουν προτομές λεόντων που εκτοξεύουν νερό από το στόμα τους. Στις πλαϊνές εσοχές υπάρχουν πόρτες που οδηγούν στο εσωτερικό. Κόγχες σε σχήμα στήλης και ένα γείσο σε σχήμα δέσμης καλαμιών διαμορφώνονται ξεκάθαρα στην αιγυπτιακή αρχιτεκτονική. Το έργο συμπληρώνεται από μια κυβοειδή σαρκοφάγο από λίθο. Στην κορυφή του κτιρίου υπήρχε ένας ψηλός οβελίσκος καλυμμένος με ιερογλυφικά. Φαινόταν πολύ καθαρά από τα παράθυρα του παλατιού. Επί του παρόντος, η ανοικοδόμησή του υψώνεται πάνω από το ναό. Το κύριο στοιχείο του κτιρίου ήταν το θερμοκήπιο με συκιές. Βρισκόταν στο νότιο τμήμα, το οποίο δεν σώζεται σήμερα. Μόνο το βόρειο τμήμα του μεγαλύτερου συνόλου, που βρίσκεται δίπλα στη λιμνούλα, έχει διασωθεί.

Κοντά στο κτίριο υπάρχει προτομή του Αλεξάντερ Καμίνσκι. Το μνημείο δημιουργήθηκε όταν η εγκατάσταση χρησιμοποιήθηκε από το Μουσείο Προσκοπισμού (2005–2010).

## Παραπομπές


## Βιβλιογραφία

* 
* 
* 
* 
* 

Κατηγορία:Πάρκο Γουαζιένκι
Κατηγορία:Κλασικιστική αρχιτεκτονική στην Πολωνία
Γεώργιος του Σάουμπουργκ-Λίππε

Ο **Γεώργιος** (γερμ. *Georg fürst zu Schaumburg-Lippe*, 10 Οκτωβρίου 1846 &#x2013; 29 Απριλίου 1911) του Οίκου του Λίππε ήταν ο ηγεμόνας του Πριγκιπάτου του Σάουμπουργκ-Λίππε εντός της Γερμανικής Αυτοκρατορίας από το 1893 έως το 1911.
αριστερά|μικρογραφία|225x225εσ| Ο Γεώργιος το 1862, σε ηλικία 16 ετών.

## Βιογραφία
Ο *Στέφανος Αλβέρτος Γεώργιος* γεννήθηκε στο Κάστρο Μπύκεμπουργκ, στο Μπύκεμπουργκ του Πριγκιπάτου του Σάουμπουργκ-Λίππε και ήταν το δεύτερο παιδί και ο πρώτος γιος του Aδόλφου Α΄ του Σάουμπουργκ-Λίππε και της Ερμιόνης του Βάλντεκ και Πύρμοντ. Ο Γεώργιος είχε επτά αδέλφια, αλλά μόνο πέντε από αυτά επέζησαν από την παιδική τους ηλικία.

Έγινε πρίγκιπας του Σάουμπουργκ-Λίππε μετά το τέλος του πατέρα του στις 8 Μαΐου 1893, και κυβέρνησε μέχρι το τέλος του στις 29 Απριλίου 1911 σε ηλικία 64 ετών, στο Μπύκεμπουργκ. Τον διαδέχθηκε ο γιος του, Αδόλφος Β΄.

## Οικογένεια
Ο Γεώργιος νυμφεύτηκε στις 16 Απριλίου 1882 στο Άλτενμπουργκ τη Μαρία Άννα της Σαξονίας-Αλτεμβούργου, κόρη του Μαυρίκιου της Σαξονίας-Αλτεμβούργου. Απέκτησαν εννέα παιδιά:
* Αδόλφος Β΄ (1883 - 1936), Πρίγκιπας του Σάουμπουργκ-Λίππε.
* *Μαυρίκιος* Γεώργιος (1884 - 1920).
* *Πέτρος* Αδόλφος Γουλιέλμος (1886).
* Βολράδος (1887 - 1962), Πρίγκιπας του Σάουμπουργκ-Λίππε.
* *Στέφανος* Αλέξανδρος Βίκτωρ (1891 - 1965).
* Ερρίκος (1894 - 1952).
* Μαργαρίτα (1896 - 1897).
* Φρειδερίκος Χριστιανός (1906 - 1983).
* Ελισάβετ (1908 - 1933).

### Επέτειος αργυρών γάμων
Με αφορμή την αργυρή επέτειο (25ετία) του γάμου τους το 1907, ο αυτοκράτορας Γουλιέλμος Β΄ παραχώρησε στον Γεώργιο και τη Μαρία Άννα την προγονική έδρα της οικογένειας, το Κάστρο Σάουμπουργκ. Το κάστρο ελεγχόταν από τους Χοεντσόλλερν από τότε που ο παππούς του Γεωργίου τάχθηκε στο πλευρό των Αυστριακών στον Αυστροπρωσικό Πόλεμο του 1866.  Το δώρο ήταν επίσης σε αναγνώριση της υποστήριξης του Γεωργίου στη διαμάχη για τη διαδοχή του Λίππε-Ντέτμολντ. 

## Παραπομπές


## Εξωτερικοί σύνδεσμοι
* 

Κατηγορία:Οίκος του Λίππε
Αδόλφος του Σάουμπουργκ-Λίππε

Ο **Αδόλφος** (γερμ.: *Adolf* *fürst von Schaumburg-Lippe*, 20 Ιουλίου 1859 – 9 Ιουλίου 1916) του Οίκου του Λίππε ήταν πρίγκιπας του Λίππε και στρατηγός του Ιππικού της Πρωσίας. Υπήρξε επίτροπος του πριγκιπάτου του Λίππε από το 1895 έως το 1897 λόγω της ανηλικιότητας του μακρινού συγγενή του, Aλεξάνδρου του Λίππε.

## Βιογραφία
Ο *Αδόλφος Γουλιέλμος Βίκτωρ* γεννήθηκε στις 20 Ιουλίου 1859 στο Ανάκτορο Μπύκεμπουργκ (*Schloss Bückeburg*) στο Μπύκεμπουργκ, την πρωτεύουσα του μικρού πριγκιπάτου του Σάουμπουργκ-Λίππε στην κεντρική Γερμανία, κατά τη διάρκεια της βασιλείας τού παππού του, Γεωργίου Γουλιέλμου του Σάουμπουργκ-Λίππε. Ήταν το 7ο παιδί και ο 4ος γιος του Αδόλφου, Διαδόχου Πρίγκιπα του Σάουμπουργκ-Λίππε, και της Ερμίνης του Βάλντεκ και Πύρμοντ, κόρης του Γεωργίου Β΄ του Βάλντεκ και Πύρμοντ. 

Στις 21 Νοεμβρίου 1860 ο πατέρας του Αδόλφου έγινε πρίγκιπας του Σάουμπουργκ-Λίππε μετά το τέλος του πατέρα του, Γεωργίου Γουλιέλμου.  Ο πρίγκιπας Αδόλφος μεγάλωσε με τα αδέλφια του στο Ανάκτορο του Μπύκεμπουργκ. Από το 1872 έως το 1874 αυτός και ο πέντε χρόνια μεγαλύτερος αδελφός του, Όθων Ερρίκος, εκπαιδεύτηκαν από τον Χούμπερτ Μαξιμίλιαν Έρμις, ο οποίος αργότερα έγινε γνωστός αρχειονόμος και ιστορικός.

### Επίτροπος του Λίππε
Μετά το τέλος τού Βλαδίμηρου του Λίππε στις 20 Μαρτίου 1895 και τη διαδοχή από τον αδελφό του, Αλέξανδρο, ο Aδόλφος  διορίστηκε ως επίτροπος του πριγκιπάτου του Λίππε, επειδή ο πρίγκιπας Αλέξανδρος δεν μπορούσε να κυβερνήσει λόγω ψυχικής ασθένειας. Συνέχισε να ενεργεί ως επίτροπος μέχρι το 1897, όταν αντικαταστάθηκε από τον Ερνέστο του Λίππε-Μπήστερφελντ.

## Οικογένεια
Το 1890 ο πρίγκιπας Αδόλφος συνάντησε τη Βικτωρία της Πρωσίας κατά τη διάρκεια μιας επίσκεψης στη Μαρία του Νάσσαου, μητέρα της βασίλισσας Ελισάβετ της Ρουμανίας. Παντρεύτηκαν στις 19 Νοεμβρίου 1890 στο Βερολίνο.  Ήταν κόρη του Φρειδερίκου Γ΄ της Γερμανίας, και ως εκ τούτου ο Αδόλφος έγινε κουνιάδος του Γουλιέλμου Β΄, τελευταίου αυτοκράτορα της Γερμανίας. Στον γάμο παρευρέθηκε ο Γουλιέλμος Β΄, μαζί με τη σύζυγό του, Aυγούστα Βικτωρία του Σλέσβιχ-Χόλσταϊν, και τη μητέρα τής Βικτώριας, χήρα αυτοκράτειρα Βικτωρία.  Καθώς η μητέρα της Αυγούστας Βικτωρίας ήταν μέλος της βρετανικής βασιλικής οικογένειας, πολλοί από τους συγγενείς της παρευρέθηκαν επίσης, συμπεριλαμβανομένης της πριγκίπισσας Ελένης, συζύγου του Χριστιανού του Σλέσβιχ-Χολστάιν . Μετά την τελετή, το ζευγάρι διοργάνωσε ένα συμπόσιο, στο οποίο ο Γουλιέλμος Β΄ διαβεβαίωσε το ζευγάρι για «την προστασία και τη φιλική του φροντίδα». 

Μετά από έναν παρατεταμένο μήνα του μέλιτος σε πολλές χώρες, το ζευγάρι εγκαταστάθηκε στη Βόννη, όπου απέκτησε το Ανάκτορο Σάουμπουργκ ως κατοικία τους. Ο γάμος παρέμεινε άτεκνος, αν και η πριγκίπισσα Βικτωρία είχε μια αποβολή τους πρώτους μήνες του γάμου.

## Παραπομπές


## Αναφορές
* 

## Εξωτερικοί σύνδεσμοι
* 
* Adolf Schamburg

Κατηγορία:Οίκος του Λίππε
Κομητεία Γουινόνα (Μινεσότα)

Η **Κομητεία Γουινόνα** () είναι κομητεία στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 49,671 κατοίκους. Η διοικητική πρωτεύουσα (*έδρα*) είναι η Γουινόνα.  Η κομητεία ιδρύθηκε το 1854 από τμήματα των κομητειών Γουάμπασα και Φίλμορ.

Σύμφωνα με το Γραφείο Απογραφής των ΗΠΑ η 
κομητεία έχει έκταση 642 τετραγωνικά μίλια (1.660 km2), εκ των οποίων 626 τετραγωνικά μίλια (1.620 km2) είναι στεριά και 15 τετραγωνικά μίλια (39 km2) (2,4%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Μινεσότα
Κομητεία Ντακότα (Μινεσότα)

Η **Κομητεία Ντακότα** () είναι κομητεία στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 439,882 κατοίκους. Η διοικητική πρωτεύουσα (*έδρα*) είναι το Χέιστινγκς.  

Η κομητεία ιδρύθηκε το 1849και είναι μία από τις έννεα πρώτες κομητείες της πολιτείας. Πήρε το όνομά της από την αυτόχθονη φυλή των Ντακότα.

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 587 τετραγωνικά μίλια (1.520 km2), εκ των οποίων 562 τετραγωνικά μίλια (1.460 km2) είναι στεριά και 25 τετραγωνικά μίλια (65 km2) (4,2%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Μινεσότα
Κομητεία Μάουερ (Μινεσότα)

Η **Κομητεία Μάουερ** () είναι κομητεία στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 40,029 κατοίκους. Η διοικητική πρωτεύουσα (*έδρα*) είναι το Ώστιν.  Η κομητεία ιδρύθηκε το 1855 από τμήμα της κομητείας Ράις.

Σύμφωνα με το Γραφείο Απογραφής των ΗΠΑ η κομητεία έχει έκταση 712 τετραγωνικά μίλια (1.840 km2), εκ των οποίων 711 τετραγωνικά μίλια (1.840 km2) είναι στεριά και 0,2 τετραγωνικά μίλια (0,52 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Μινεσότα
Κομητεία Μόρισον (Μινεσότα)

Η **Κομητεία Μόρισον** () είναι κομητεία στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 34,010 κατοίκους.  Η διοικητική πρωτεύουσα (*έδρα*) είναι το Λιτλ Φολς.  Η κομητεία ιδρύθηκε το 1856 από τμήμα της κομητείας Μπέντον. Πήρε το όνομά της προς τιμήν των αδελφών εμπόρων Γουίλιαμ και Άλλαν Μόρισον. 

Σύμφωνα με το Γραφείο Απογραφής των ΗΠΑ η  έχει έκταση 1.153 τετραγωνικά μίλια (2.990 km2), εκ των οποίων 1.125 τετραγωνικά μίλια (2.910 km2) είναι στεριά και 28 τετραγωνικά μίλια (73 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Μινεσότα
Γεώργιος Γουλιέλμος του Σάουμπουργκ-Λίππε

Ο **Γεώργιος Γουλιέλμος** (γερμ. *Georg Wilhelm, graf von Schaumburg-Lippe*, 20 Δεκεμβρίου 1784 - 21 Νοεμβρίου 1860) του Οίκου του Λίππε ήταν κόμης και μετά πρίγκιπας του Σάουμπουργκ-Λίππε.

## Βιογραφία
Γεννήθηκε στο Μπύκεμπουργκ και ήταν το τρίτο παιδί και ο μοναχογιός του Φιλίππου Β΄ του Σάουμπουργκ-Λίππε, και της Ιουλιανής της Έσσης-Φίλιππσταλ, κόρης του Γουλιέλμου της Έσσης-Φίλιππσταλ.

Διαδέχθηκε τον πατέρα του ως *[[κόμης]] του Σάουμπουργκ-Λίππε* στις 13 Φεβρουαρίου 1787, αλλά λόγω της ανηλικιότητάς του, η μητέρα του ενήργησε ως επίτροπος. Ωστόσο, ο Γουλιέλμος Α΄ της Έσσης κατέλαβε όλο το Σάουμπουργκ-Λίππε εκτός από τον Βίλχελμσταϊν, αφού εισέβαλε σε αυτό για να επιβάλει την αξίωσή του για το Σάουμπουργκ-Λίππε, με βάση την υποτιθέμενη μοργανατική καταγωγή της Ιουλιανής. Όμως, η αυτοκρατορική Αυλή στη Βιέννη αποφάσισε υπέρ του Γεωργίου Γουλιέλμου, και διέταξε το Γουλιέλμο της Έσσης να αποσυρθεί, κάτι που αυτός έκανε μετά από δίμηνη κατοχή.

Το Σάουμπουργκ-Λίππε εντάχθηκε στη Συνομοσπονδία του Ρήνου στις 15 Δεκεμβρίου 1807 και αναδείχθηκε σε πριγκιπάτο: ο Γεώργιος Γουλιέλμος έγινε ο πρώτος πρίγκιπας του Σάουμπουργκ-Λίππε. Το 1815 το Σάουμπουργκ-Λίππε εντάχθηκε στη Γερμανική Συνομοσπονδία. Ο Γεώργιος Γουλιέλμος απεβίωσε στο Μπύκεμπουργκ και τον διαδέχθηκε ως πρίγκιπας ο γιος του, Aδόλφος.

## Οικογένεια
Νυμφεύτηκε στις 23 Ιουνίου 1816 στο Άρολσεν την Ίντα του Βάλντεκ και Πύρμοντ, κόρη του Γεωργίου Α΄ του Βάλντεκ και Πύρμοντ. Είχαν εννέα παιδιά:
* Αδόλφος Α΄ (1817 - 1893), Πρίγκιπας του Σάουμπουργκ-Λίππε.
* *Ματθίλδη* Αυγούστα Βιλελμίνη Καρολίνα (1818 - 1891), παντρεύτηκε το 1843 τον Ευγένιο της Βυρτεμβέργης.
* Αδελαΐδα (1821 - 1899), παντρεύτηκε το 1841 το Φρειδερίκο του Σλέσβιχ-Χόλσταϊν-Σόντερμπουργκ-Γκλύξμπουργκ.
* Ερνέστος (1822 - 1831).
* *Ίντα* Μαρία Αυγούστα Φρειδερίκη (1824 - 1894).
* Έμμα (1827 - 1828).
* Γουλιέλμος (1834 - 1906), νυμφεύτηκε το 1862 τη Ματθίλδη του Άνχαλτ-Ντέσαου.
* *Χέρμαν* Όθων (1839).
* *Ελισάβετ* Βιλελμίνη Αυγούστα Μαρία (1841 - 1926), παντρεύτηκε το 1866 (και διαζεύχθηκε το 1868) το Γουλιέλμο του Χάναου και Χόροβιτς, μοργανατικό γιο του Φρειδερίκου Γουλιέλμου Α΄ της Έσσης.

## Παραπομπές


## Πηγές
* Otto Preuß: ** . Στο: Allgemeine Deutsche Biographie (ADB). Band 8, Duncker & Humblot, Leipzig 1878, p. 688 f.

## Εξωτερικοί σύνδεσμοι
* 
* Schaumburg-Lippe

Κατηγορία:Οίκος του Λίππε
Φωσφορόλυση

Η **φωσφορόλυση** (Phosphorolysis) είναι η διάσπαση μιας ένωσης στην οποία το ανόργανο φωσφορικό είναι η ομάδα που προσβάλλει. Είναι ανάλογη με την υδρόλυση.
Ένα παράδειγμα αυτού είναι η διάσπαση του γλυκογόνου από τη φωσφορυλάση του γλυκογόνου, η οποία καταλύει την προσβολή από ανόργανο φωσφορικό άλας στο τελικό κατάλοιπο γλυκοζυλίου στο μη αναγωγικό άκρο ενός μορίου γλυκογόνου. Εάν η αλυσίδα γλυκογόνου έχει *n* μονάδες γλυκόζης, τα προϊόντα ενός μεμονωμένου φωσφορολυτικού συμβάντος είναι ένα μόριο 1-φωσφορικής-γλυκόζης και μια αλυσίδα γλυκογόνου με τις υπόλοιπες *n*-1 μονάδες γλυκόζης.

Επιπλέον, μερικές φορές η φωσφορόλυση είναι προτιμότερη από την υδρόλυση (όπως στη διάσπαση του γλυκογόνου ή του αμύλου, όπως στο παραπάνω παράδειγμα) επειδή η 1-φωσφορική γλυκόζη αποδίδει περισσότερο ATP από ότι η ελεύθερη γλυκόζη όταν στη συνέχεια καταβολίζεται σε πυροσταφυλικό.
Ένα άλλο παράδειγμα φωσφορόλυσης φαίνεται στη μετατροπή της 3-φωσφορικής γλυκεριναλδεΰδης σε 1,3-διφωσφογλυκερική κατά τη γλυκόλυση. Ο μηχανισμός περιλαμβάνει τη φωσφορόλυση.
## Παραπομπές

## Εξωτερικοί σύνδεσμοι
Κατηγορία:Χημικές διεργασίες
Κομητεία Νομπλς (Μινεσότα)

Η **Κομητεία Νομπλς** () είναι κομητεία στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 22,290 κατοίκους. Η διοικητική πρωτεύουσα (*έδρα*) είναι το Γουόρθινγκτον.  

Η κομητεία ιδρύθηκε το 1857 από τμήμα της κομητείας Μπράουν. Πήρε το όνομά της προς τιμήν του Γουίλιαμ Νομπλς, νομοθέτη της πολιτείας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 722.551 τετραγωνικά μίλια (1.871,40 km2), εκ των οποίων 715.117 τετραγωνικά μίλια (1.852,14 km2) είναι στεριά και 7.434 τετραγωνικά μίλια (19,25 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Μινεσότα
Κομητεία Πάιν (Μινεσότα)

Η **Κομητεία Πάιν** () είναι κομητεία στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, είχε πληθυσμό 28,876 κατοίκους. Η διοικητική πρωτεύουσα (*έδρα*) είναι το Πάιν Σίτι.  Η κομητεία ιδρύθηκε το 1856 από τμήματα των κομητειών Ράμσεϊ και Τσίσαγκο.

Σύμφωνα με το Γραφείο Απογραφής των ΗΠΑ η κομητεία έχει έκταση 1.435 τετραγωνικά μίλια (3.720 km2), εκ των οποίων 1.411 τετραγωνικά μίλια (3.650 km2) είναι στεριά και 23 τετραγωνικά μίλια (60 km2) (1,6%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Μινεσότα